मुनीम से ~ 5.35 लाख लूटने का आरोपी पकड़ा
निहालगंजक्षेत्र में तीन साल पहले दिनदहाड़े 5.35 लाख की लूट के मामले का खुलासा करते हुए पुलिस ने एमपी निवासी अंतर्राज्यीय गैंग के सरगना को गिरफ्तार किया है। पूछताछ पर आरोपी ने अपना जुर्म कबूल कर लिया। पुलिस ने बताया कि इस अंतर्राज्यीय गैंग ने राजस्थान एमपी में सक्रिय रहकर कई वारदातों को अंजाम दिया है।
एसपी राजेश सिंह ने बताया कि 2013 में निहालगंज क्षेत्र में हुई 5.35 लाख रुपए की लूट के मामले में सीओ सिटी सतीश यादव के नेतृत्व में निहालगंज एवं सदर पुलिस की संयुक्त टीम का गठन कर तहकीकात शुरू की गई। इस दौरान यूपी एमपी के सीमावर्ती इलाके में सक्रिय अपराधियों का डेटाबेस तैयार कर निगरानी रखी गई। एमपी के मुरैना एवं ग्वालियर की अंतर्राज्यीय लुटेरों की गैंग के सरगना सदस्यों की पहचान की गई तो पता चला कि राकेश त्यागी (25) पुत्र रघुवीर त्यागी निवासी खिटौरा थाना देवगढ़ मुरैना उसके अन्य साथियों ने मिलकर 24 अप्रैल-13 को कचहरी के पास बौहरा पेट्रोल पंप के मुनीम से साथ हथियार के बल पर 5.35 लाख रुपए की दिनदहाड़े लूटकर बाइक से फरार हो गए।
सोमवार को पुलिस टीम ने दबिश देकर मुरैना-जोरा चौराहे से हार्डकोर क्रिमीनल राकेश त्यागी को पकड़ा। पूछताछ में लूट की वारदात कबूल करने पर गिरफ्तार किया। एसपी ने बताया कि शेष| पेज 15
मुनीम से...
आरोपीराकेश अपने गिरोह के अन्य सदस्यों के साथ मिलकर आगरा, धौलपुर, ग्वालियर, भिंड, मुरैना में सक्रिय रहा है। इस गिरोह ने पूर्व में कई वारदातें की हैं। एसपी ने बताया कि उक्त गिरोह धौलपुर में बड़ी वारदात की फिराक में था और वारदात से पूर्व रैकी भी कर ली थी। एसपी ने बताया कि अंतर्राज्यीय गैंग के पकड़े जाने से वारदातों पर अंकुश लगेगा। साथ ही आरोपी के अन्य साथियों की तलाश जारी है। पुलिस टीम में सदर थानाधिकारी चंद्र प्रकाश, निहालगंज थानाधिकारी परसराम एवं दिलीप सिंह, नरेश कुमार, विष्णुदत्त, हरेंद्र, भीमसेन, कृष्णावतार, सतीश की प्रमुख भूमिका रही।
धौलपुर. पुलिस की गिरफ्त में आरोपी।
hin_Deva hin_Deva hin_Deva hin_Deva bho_Deva hin_Deva bho_Deva